stanford-oval/wikipedia huggingface dataset:
אוקטובס

| --- | --- |

 
 סיווג:  קורדופוניים
 קבוצה:  כלי קשת
אוקטובס הוא כלי נגינה ממשפחת כלי הקשת. זהו סוג של קונטרבס ענק, הגבוה פי אחד וחצי מגובהו של אדם ממוצע, ולו שלושה מיתרים גדולים ועבים.
הכלי הומצא בסביבות שנת 1850, בידי יצרן הכינורות הצרפתי ז'אן־בטיסט ויום.
אוקטובס מהמאה ה-19 הקיים במוזיאון בפריז
על הנגן לעמוד על דרגש מיוחד כדי להגיע אל מערכת המנופים המפעילה לחץ על המיתרים, תוך שהוא מניע את הקשת הגדולה והכבדה של כלי זה.
מטרתו של ויום הייתה להוסיף לתזמורת כלי המעניק צליל נמוך מאוד, ואכן האוקטובס מייצר צליל נמוך בשתי אוקטבות מהצ'לו, וצליל ה־דו נמוך כל כך (16 הרץ) עד שאוזן אנושית אינה יכולה לקלוט אותו.
ויום ייצר שלושה אוקטובסים. שניים מהם שרדו, ולפיהם יוצרו שני העתקים שאפשר לנגן עליהם. אחד ההעתקים נמצא במוזיאון כלי הנגינה "MIM" שבפיניקס, אריזונה, והעתק אחר נמצא במוזיאון המוזיקה בפריז.
התזמורת הסימפונית של מונטריאול הייתה התזמורת הראשונה זה שנים רבות שהשתמשה בכלי זה במהלך יצירה מוזיקלית של הקטור ברליוז.
נדיר ארבר

אין תמונה חופשית
נדיר ארבר הוא רופא פנימאי וגסטרואנטרולוג, פרופסור מן המניין בפקולטה למדעי הרפואה והבריאות באוניברסיטת תל אביב. מנהל המרכז המשולב למניעת סרטן בבית החולים איכילוב.
ביוגרפיה

ארבר הוא בנם של נעה, מעצבת אופנה בהשכלתה ועיתונאית אופנה ודן, טייס חיל האוויר שהיה מדריך טיס בקורס מדריכי טיס הראשון של בית הספר לטיסה וקברניט אל-על. בין השנים 1985–1979 למד רפואה בבית ספר לרפואה באוניברסיטה העברית, ירושלים. בין השנים 1986–1989 התמחה ברפואה פנימית במרכז רפואי רבין פתח תקווה. אחר כך בשנים 1989–1991 היה רופא בכיר במחלקה פנימית ד' בבלינסון.
בשנים 1987–1991 למד לתואר מוסמך בניהול מערכות בריאות (MHA) בבית הספר למנהל עסקים ע"ש רקנאטי, באוניברסיטת תל אביב. כמו כן הוענק לארבר בשנת 1991 תואר MSc בבית הספר לרפואה באוניברסיטה.
בשנת 1989 השתלם במחלקה לקרדיולוגיה, בית החולים מאונט סיני שבעיר ניו יורק בארצות הברית. ובשנים 1991 עד 1993 השתלם בגסטרואנטרולוגיה.
בין השנים 1996–2005 כיהן ארבר כמנהל היחידה לאונקולוגיה גסטרואנטרולוגית (GI) באיכילוב.
משנת 2005 מכהן ארבר כראש - מרכז משולב למניעת סרטן, המרכז הרפואי איכילוב.
בנוסף מנהל ארבר את מרפאת "BRCA".
ארבר עוסק בגסטרואנטרולוגיה, קולונוסקופיה, חקר סרטן, גילוי ואבחון מוקדם, סמנים ביולוגים לגילוי של סרטן, אימונותרפיה, טיפול גני ומניעה כימית (Chemoprevention, NSAIDs). הוא כיהן כנשיא האיגוד הישראלי לגסטרואנטרולוגיה
הוא פרופסור מן המניין בחוג לרפואה פנימית וגסטרואנטרולוגיה. עומד בראש קרן יחיאל והלן ליבר לחקר הסרטן בבית הספר לרפואה באוניברסיטת תל אביב.
משנת 2021 ארבר מנהל פרויקט לתרופה ניסיונית בשם ב-EXO-CD24 לטיפול בחולי קוביד 19 הסובלים מסערת ציטוקינים. התרופה משתמשת באקסוזומים, חלקיקים זעירים דמויי בועה, כדי להעביר חלבון הנקרא CD24 (אנ') לריאות. חלבון זה נמצא על פני התאים, ויש לו תפקיד חשוב בוויסות מערכת החיסון. התמיסה ניתנת באינהלציה הישר לריאות במטרה למנוע את ההפרשה של הציטוקינים הדלקתיים. נכון ל-2024, התרופה עברה שלבי בטיחות ויעילות ראשוניים.
ביוגרפיה > כדורגל

ארבר הוא אוהד של קבוצת הפועל תל אביב בכדורגל. באוגוסט 2019 קיבל מנדט למציאת רוכש להפועל תל אביב. אוהדי הפועל תל אביב פעלו אז כדי שבעלי המועדון, האחים שרון ואיציק ניסנוב, בועז ומאיר תושב וזאב גריברג, ימכרו את המועדון. החלפת הבעלות לא יצאה אל הפועל.
ראו גם

ציטוקין
הערות שוליים

↑  פרופ' נדיר ארבר, באתר בית החולים איכילוב
↑  דני ארבר מדריך טיס בקורס מדריכי טיס הראשון של בית הספר לטיסה, עמוד 161 דני שלום, "חיל האוויר בקרב - 70 שנות עליונות אווירית 2018-1948", ינואר 2018, באוויר - פרסומי תעופה וחלל
↑  פרופ' נדיר ארבר doctorim.co.il
↑  מוטציות בגנים BRCA1 ו-BRCA2 נגרמות לנשים הנמצאות בסיכון גבוה לחלות בסרטן שד וסרטן שחלות, הן נדרשות למעקב קפדני
↑  פרופ' נדיר ארבר גסטרואנטרולוג, באתר מדיסנטו(הקישור אינו פעיל, 24.1.2022)
↑  רשימת קתדרות בפקולטה לרפואה ע"ש סאקלר קתדרה לחקר הסרטן ע"ש יחיאל והלן ליבר, מופקד: פרופ' נדיר ארבר
↑  קטי דור, תרופה ישראלית שפותחה באיכילוב ריפאה מעל 96% מחולי הקורונה שקיבלו אותה, באתר כאן – תאגיד השידור הישראלי, 4 בפברואר 2021
↑  "התקווה", שרית רוזנבלום, ידיעות אחרונות, מוסף 7 ימים, עמודים 34–42, 5 בפברואר 2021
↑  Ioannis Grigoropoulos, Georgios Tsioulos, Artemis Kastrissianakis, Shiran Shapira, Orr Green, Vasiliki Rapti, Maria Tsakona, Thomas Konstantinos, Athina Savva, Dimitra Kavatha, Dimitrios Boumpas, Konstantinos Syrigos, Ioannis Xynogalas, Konstantinos Leontis, Vasileios Ntousopoulos, Vissaria Sakka, Zafeiris Sardelis, Andreas Fotiadis, Lamprini Vlassi, Chrysoula Kontogianni, Anastasia Levounets, Garyfalia Poulakou, Mina Gaga, Ronan MacLoughlin, Justin Stebbing, Nadir Arber, Anastasia Antoniadou, Sotirios Tsiodras, The safety and potential efficacy of exosomes overexpressing CD24 (EXO-CD24) in mild-moderate COVID-19 related ARDS, Respiratory Research 25, 2024-04-01, עמ' 151 doi: 10.1186/s12931-024-02759-5
↑  מאור רחמני, ‏פרופ' ארבר נדיר קיבל מנדט למציאת רוכש להפועל, באתר ONE‏, 5 באוגוסט 2019
| --- | --- |
בקרת זהויות :  NLI: 987007310794405171  ORCID: 0000-0002-3881-9228  VIAF: 297081253   WorldCat (עם VIAF): 297081253
אדונירן ברבוזה

| --- | --- |

 לידה:  6 באוגוסט 1910 ואליניוס, ברזיל 
 פטירה:  23 בנובמבר 1982 (בגיל 72) סאו פאולו, ברזיל 
 שם לידה:  João Rubinato 
 שם במה:  Adoniran Barbosa 
 מקום קבורה:  Cemitério da Paz 
 מוקד פעילות:  ברזיל 
 תקופת הפעילות:  1935–1977 (כ־42 שנים)
 סוגה:  סמבה 
 שפה מועדפת:  פורטוגזית 
 חברת תקליטים:  EMI, אדאון רקורדס, RGE 
 מספר צאצאים:  1 
 פרופיל ב-IMDb
 
אדונירן ברבוזה (בפורטוגזית: Adoniran Barbosa, שם הבמה של ז'ואאו רובינאטו, João Rubinato; ואליניוס (אנ'), 6 באוגוסט 1910 — סאו פאולו ב-23 בנובמבר 1982) היה פזמונאי, זמר, קומיקאי ושחקן ברזילאי.
אדונירן היה משחק בתוכניות הרדיו מספר דמויות דרכן הגיע לתודעת הציבור, ומאוחר יותר התפרסם בברזיל בתור "אבי הסמבה מסאו פאולו".
בין שיריו הידועים ביותר "Trem das Onze", שתורגם לעברית על ידי אהוד מנור ("אפילו דקה"), וגרסה אחרת על ידי יעקב שבתאי ("רכבת הלילה").
בשנת 2008 הוקם בקיבוץ ברור חיל מוזיאון על שמו של היוצר הברזילאי. במקום מוצגות תמונות המתארות את חייו ועשייתו של האמן וכלי נגינה אופייניים למוזיקה העממית הברזילאית.
הערות שוליים

↑  ברור חיל - סיפור מקומי, באתר bha.localtimeline.com
| --- | --- |
בקרת זהויות :  BNE: XX4581157  BnF: cb140340547 (data)  GND: 122762029  ISNI: 0000 0001 1737 2773  LCCN: n86078376  MusicBrainz: b3cf1138-7300-4c6a-9f5d-79457848499b  SUDOC: 110529065  VIAF: 2670882   WorldCat (עם VIAF): 2670882 
ערך זה הוא קצרמרבנושא ברזילאים ובנושא מוזיקאים. אתם מוזמנים לתרום לוויקיפדיה ו.
חאווייר ברדם

| --- | --- |

ברדם, 2018
 לידה:  1 במרץ 1969 (בן 55) לאס פאלמאס, האיים הקנריים האיים הקנריים, ספרד ספרד
 שם במה:  Javier Bardem 
 שם לידה:  Javier Ángel Encinas Bardem 
 מדינה:  ספרד 
 תקופת הפעילות:  מ-1990 
 בן או בת זוג:  פנלופה קרוז (יולי 2010–?) 
 צאצאים:  Leo Bardem, Luna Bardem 
 פרסים והוקרה:  פרס אוסקר פרס גלובוס הזהב פרס באפט"א
 פרופיל ב-IMDb
 
חאווייר אנחל אנסינס ברדם (בספרדית: Javier Ángel Encinas Bardem; נולד ב-1 במרץ 1969) הוא שחקן קולנוע ספרדי, זוכה פרס אוסקר לשחקן המשנה הטוב ביותר, פרס גלובוס הזהב, ופרס באפט"א לשנת 2007 על תפקידו בסרטם של האחים כהן "ארץ קשוחה". קיבל גם שלוש מועמדויות לפרס אוסקר לשחקן הטוב ביותר: על תפקידו בסרטו של ג'וליאן שנאבל "לפני שהלילה יורד" בשנת 2000, על תפקידו בסרטו של אלחנדרו גונסלס איניאריטו "ביותיפול" בשנת 2010, ועל תפקידו בסרטו של אהרן סורקין "הזוג ריקרדו" בשנת 2021.
ביוגרפיה

ברדם נולד בלס פאלמס, האיים הקנריים, שהם טריטוריה של ספרד, וגדל במשפחה נוצרית-קתולית. לקרלוס אנסינס ולשחקנית הקולנוע פילאר ברדם (אנ'). ברדם הוא בן למשפחת שחקנים ותיקה מאוד בספרד שהופיעה בשלל סרטים מקומיים. אחיו הגדולים קרלוס (אנ') ומוניקה (אנ'), אף הם שחקנים.
את תפקיד הבכורה קיבל ברדם כשהיה בן 5, בסדרת הטלוויזיה "El Pícaro", ובהמשך הופיע בתוכניות טלוויזיה מקומיות. לפני שהפך לשחקן קולנוע שיחק בנבחרת הרוגבי הלאומית של ספרד.
קריירה מקומית בספרד

בשנת 1990, כשהוא בן 20, שיחק ברדם בתפקידו הראשון בסרטו של הבמאי ביגאס לונה "The Ages of Lulu" (אנ') המבוסס על ספרה של אלמודנה גרנדס. כעבור שנתיים חזר ברדם לשתף פעולה עם לונה בסרט "נקניק נקניק", על תפקידו בסרט היה מועמד ל"פרס גויה". ב-1993 קיבל ברדם מועמדות שנייה לפרס גויה על תפקידו בסרט נוסף מבית היוצר של ביגאס לונה "Huevos de oro". לאחר שנתיים של מועמדויות זכה לבסוף בפרס גויה על תפקידו בסרט "(Running Out of Time (Días contados" (אנ'). כעבור שנה שיחק בסרט "(Mouth to Mouth (Boca a boca" (אנ') וזכה בפרס גויה השני שלו, על משחקו כוויקטור ונטורה. ב-1997 שיתף פעולה עם הבמאי פדרו אלמודובר בסרט "אהבת בשר ודם" וזכה לביקורות נלהבות [דרוש מקור] וכמו כן בפרס הקולנוע האירופי ובפרס גויה השלישי שלו.
המעבר להוליווד

סרטו הראשון בשפה האנגלית היה "לרקוד עם השטן" ב-1997, בו גילם רוצח פסיכופת בשם רומאו דולורוסה.
בשנת 2000 גילם את דמותו של הסופר והמשורר ההומוסקסואל הקובני רינלדו ארנס בסרט "לפני שהלילה יורד" בבימויו של ג'וליאן שנאבל. תפקיד זה זיכה אותו בהערכה רבה ומועמדות לפרס אוסקר ולפרס גלובוס הזהב. ברדם היה שחקן הקולנוע הספרדי הראשון שהיה מועמד לפרס אוסקר.
שנתיים לאחר ההצלחה חזר ברדם לספרד כדי לשחק בסרט "ימי שני בשמש", על תפקידו זכה בפרס גויה רביעי וקיבל שתי מועמדויות לפרס הקולנוע האירופי.
בשנת 2004 שיחק במותחן שובר הקופות "הנוסע" בבימויו של מייקל מאן. באותה שנה, שיחק ברדם בסרטו של אלחנדרו אמנבר "הים שבפנים", בו גילם את דמותו של "רמון סמפדרו" – אדם משותק הנלחם במשך 30 שנה על זכותו למות בכבוד. על תפקידו קיבל ברדם את פרס הקולנוע האירופי, את פרס פסטיבל הסרטים של ונציה ומועמדות שנייה לפרס גלובוס הזהב.
בשנת 2006 שיחק לצד נטלי פורטמן בסרט "הרוחות של גויה", שם גילם אינקוויזיטור אכזר.
בשנת 2007 היה ברדם לשחקן הקולנוע הספרדי הראשון שזכה בפרס אוסקר לשחקן המשנה הטוב ביותר על תפקידו בסרט "ארץ קשוחה", סרטם עטור השבחים של האחים כהן שבו גילם ברדם את אנטון שיגור - רוצח שכיר, פסיכופת אנטי חברתי, שנשכר על מנת להשיב 2 מיליון דולר לבעליהם. הדמות מוגדרת כ"רוע בלתי ניתן לעצירה". על תפקידו בסרט קיבל גם את פרס גלובוס הזהב ואת פרס באפט"א.
בשנת 2008 הופיע בסרטו של וודי אלן "ויקי כריסטינה ברצלונה", בסרט שיחק את דמותו של חואן אנטוניו גונזלס, צייר כריזמטי שנמשך לכריסטינה (סקרלט ג'והנסון). על תפקידו קיבל ברדם מועמדות רביעית לפרס גלובוס הזהב.
בשנת 2010 הועמד ברדם בפעם השלישית לפרס אוסקר ולפרס באפט"א על תפקידו בסרט הדרמה של אלחנדרו גונסלס איניאריטו "ביותיפול", בו שיחק בתפקיד אוקסבל, גרוש ואב לשני ילדים המתוודע לכך שהוא חולה במחלה סופנית. באותה שנה שיחק גם בסרט "לאכול להתפלל לאהוב", לצד השחקנית ג'וליה רוברטס.
בשנת 2012 הופיע בתפקיד הנבל הראשי בסרט ה-23 בסדרת ג'יימס בונד – "סקייפול", אותו ביים סם מנדס. ושיחק בסרטו של טרנס מאליק "אל הפלא" לצידם של בן אפלק, רייצ'ל מקאדמס ואולגה קורילנקו.
בשנת 2013 הופיע בסרט הפשע של רידלי סקוט, "היועץ" בכיכובם של בראד פיט, מייקל פסבנדר, קמרון דיאז ופנלופה קרוז.
בשנת 2015 כיכב לצד שון פן בסרט הפעולה "מתנקש על הכוונת" של הבמאי הצרפתי פייר מורל.
בשנת 2016 שיחק בסרטו של שון פן "הפנים האחרונות", לצדם של שרליז ת'רון, ז'אן רנו וג'ארד האריס.
בשנת 2017 שיחק בסרט החמישי בסדרת הסרטים של "שודדי הקאריביים" שיצא במאי, "שודדי הקאריביים: נקמתו של סלזאר". באותה שנה שיחק במותחן הפסיכולוגי "אמא!" לצד ג'ניפר לורנס. את הסרט כתב וביים דארן ארונופסקי. כן שיחק את פבלו אסקובר בתפקיד הראשי בסרט "פבלו".
בשנת 2021 גילם את דסי ארנז בסרט הדרמה הביוגרפי "הזוג ריקרדו". על תפקידו בסרט קיבל ברדם מועמדויות לפרס אוסקר לשחקן הטוב ביותר, פרס גלובוס הזהב לשחקן הטוב ביותר ופרס גילדת שחקני המסך.
ב-2022 שיחק בתפקיד ראשי בסרט ללא מוצא (באנגלית: The Roads Not Taken). בסרט שביימה סאלי פוטר הוא משחק (עם סלמה הייק, אל פנינג ולורה ליני) סופר שהגיע בצעירותו ממקסיקו לניו יורק, שיוצא ונכנס לעולמות שונים. הסרט מראה את המציאות של החיים שהיו יכולים להיות לו, אילו עשה בחירות אישיות אחרות.
בשנת 2022 פורסם כי ברדם יגלם את המפלצת של פרנקנשטיין בסרט "כלתו של פרנקנשטיין"; גרסה מחודשת לסרט באותו שם משנת 1935. באותה שנה שיחק בסרט "קרוקודיל לייל".
חיים אישיים

מאז 2007 הוא נמצא בזוגיות עם השחקנית הספרדייה פנלופה קרוז. בארדם וקרוז שומרים על פרופיל ציבורי נמוך, והם מסרבים לדון בחייהם האישיים. ביולי 2010 הם נישאו בטקס שנערך באיי בהאמה. ב-23 בינואר 2011 נולד להם בן, וב-22 ביולי 2013 נולדה להם בת.
ב-2014, במהלך מבצע צוק איתן, ברדם ואשתו פנלופה קרוז (ביחד עם עוד קולנוענים ספרדיים כמו פדרו אלמודובר) האשימו את מדינת ישראל בביצוע רצח עם בפלסטינים, ואף שיגרו מכתב חריף לאיחוד האירופי – בו גינו את פעולות צה"ל ברצועת עזה.
פילמוגרפיה > סרטים

| שנה | סרט | תפקיד | הערות |
| --- | --- | --- | --- |
| 1990 | Las edades de Lulú | ג'ימי |  |
| 1991 | עקבים גבוהים | מנהל בטלוויזיה |  |
| 1992 | נקניק, נקניק | ראול |  |
| 1993 | Huevos de oro | בניטו גונזלס |  |
| 1993 | El Amante Bilingüe | מצחצח נעליים |  |
| 1994 | Días contados | ליסארדו |  |
| 1994 | El detective y la muerte | הבלש קורנליו |  |
| 1995 | Boca a boca | ויקטור ונטורה |  |
| 1997 | El amor perjudica seriamente la salud | קמילו |  |
| 1997 | Airbag | חוזה אלברטו |  |
| 1997 | אהבת בשר ודם | דייוויד | מועמד פרס האקדמיה האירופית לקולנוע לשחקן הטוב ביותר (אנ') (1998) |
| 1997 | Perdita Durango | רומאו דולורוסה |  |
| 1998 | Torrente, el brazo tonto de la ley | סולטאן |  |
| 1999 | Entre las piernas | חאווייר |  |
| 1999 | Segunda piel | דייגו |  |
| 1999 | Los lobos de Washington | אלברטו | גם מפיק בפועל |
| 2000 | לפני שהלילה יורד | רינלדו ארנס | גביע וולפי לשחקן הטוב ביותר (אנ') בפסטיבל הסרטים של ונציה (2000) |
| 2001 | אין חדשות מאלוהים | טוני גראסו |  |
| 2002 | הרקדן בקומה מעל | אגוסטין רחאס |  |
| 2002 | ימי שני בשמש | סנטה | מועמד פרס האקדמיה האירופית לקולנוע לשחקן הטוב ביותר (אנ') (2002) |
| 2004 | הנוסע | פליקס |  |
| 2004 | הים שבפנים | רמון סמפדרו (אנ') | פרס האקדמיה האירופית לקולנוע לשחקן הטוב ביותר (אנ') (2004)גביע וולפי לשחקן הטוב ביותר (אנ') בפסטיבל הסרטים של ונציה (2004) |
| 2006 | הרוחות של גויה | לורנזו |  |
| 2007 | אהבה בימי כולרה | פלורנטינו אריסה |  |
| 2007 | ארץ קשוחה | אנטון שיגור |  |
| 2008 | ויקי כריסטינה ברצלונה | חואן אנטוניו גונזלס |  |
| 2010 | ביותיפול | אוקסבל |  |
| 2010 | לאכול, להתפלל, לאהוב | פליפה |  |
| 2012 | סקייפול | ראול סילבה |  |
| 2012 | אל הפלא | האב קינטנה |  |
| 2013 | היועץ | ריינר |  |
| 2013 | Alacrán enamorado | סוליס |  |
| 2014 | סוכני העתיד | רובוט כחול | דיבוב |
| 2015 | מתנקש על הכוונת | פליקס |  |
| 2016 | הפנים האחרונות | מיגל לאון |  |
| 2016 | שודדי הקאריביים: נקמתו של סלזאר | קפטן ארמנדו סלזאר |  |
| 2016 | אמא! | הוא |  |
| 2016 | פבלו | פבלו אסקובר |  |
| 2018 | כולם יודעים | פאקו |  |
| 2020 | ללא מוצא | ליאו |  |
| 2021 | חולית | סטילגאר |  |
| 2021 | הבוס הטוב | בלאנקו |  |
| 2021 | הזוג ריקרדו | דסי ארנז (אנ') | מועמד פרס גילדת שחקני המסך לשחקן הטוב ביותר (אנ') (2021) |
| 2022 | קרוקודיל לייל | הקטור פ. ולנטי |  |
| 2023 | בת הים הקטנה | המלך טריטון |  |
| 2023 | חולית: חלק שני | סטילגאר |  |
| 2024 | תחת כישוף | המלך סולון | דיבוב |
| 2025 | F1 | רובן |  |
| TBA | כלתו של פרנקנשטיין | המפלצת של פרנקנשטיין |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1974 | El pícaro | אלונזו בצעירותו | פרק: "En el que se relata la llegada de los dos pícaros al patio de Monipodio y la acogida que tuvieron" |
| 1986 | Segunda enseñanza | פבלו | 9 פרקים |
| 1990 | Brigada central | נרקומן | פרק: "Turno de noche" |
| 1991 | El C.I.D. | וינס | פרק: "Thursday's Child" |
| 1992 | Tango | אפריין סיפואנטס | תפקיד ראשי; 8 פרקים |
| 1992 | Crónicas del mal | טסי | פרק: "La salida del laberinto" |
| 2020 | Home Movie: The Princess Bride | איניגו מונטויה | פרק: "Chapter Ten: To The Pain!‎" |
| 2024 | מפלצות: הסיפור של לייל ואריק מננדז | חוזה מננדז | סדרה של נטפליקס מועמד פרס גלובוס הזהב לשחקן המשנה הטוב ביותר בסדרה, מיני-סדרה, סדרת אנתולוגיה או סרט טלוויזיה (2025) |
הערות שוליים

↑  ללא מוצא, באתר Seret.co.il | אתר סרט
↑  שירות וואלה! סלבס‏, פנלופה קרוז: "ישראל מבצעת רצח עם", באתר וואלה, 29 ביולי 2014
↑  Matthew Barnard, NOMINATIONS ANNOUNCED FOR 82nd ANNUAL GOLDEN GLOBES®, Golden Globes, ‏2024-12-09 (באנגלית אמריקאית)
| --- | --- |
בקרת זהויות :  NLI: 987007424684605171  PLWABN: 9810611184705606  BIBSYS: 1016701  BNE: XX1166769  BnF: cb14041160x (data)  CANTIC: a10903446  GND: 1019804122  ISNI: 0000 0001 2141 3793  LCCN: no2001024096  LNB: 000242977  MusicBrainz: b642f8b3-c470-4630-b1a8-d7367c716ee9  NKC: pna2005261927  NLA: 40407902  NLK: KAC2020K9556  NTA: 238990974  SNAC: w6h162j3  SUDOC: 059540656  Trove: 1446390  VIAF: 80586101   WorldCat (עם VIAF): 80586101
או לנד

| --- | --- |

 לידה:  2 במאי 1985 (בת 39) קופנהגן, דנמרק 
 שם לידה:  Nanna Øland Fabricius 
 שם במה:  Oh Land 
 מוקד פעילות:  ממלכת דנמרק 
 תקופת הפעילות:  מ-2008 
 סוגה:  מוזיקת פופ 
 חברת תקליטים:  אפיק רקורדס 
 www.ohlandmusic.com
 פרופיל ב-IMDb
 
ננה אולנד פבריקיוס (בדנית: Nanna Øland Fabricius, נולדה ב-2 במאי 1985) היא זמרת דנית הידועה בשם הבמה Oh Land.
ביוגרפיה

או לנד נולדה בקופנהגן למוזיקאי ברנדט פבריקיוס ולזמרת האופרה בודליל אולנד. בעברה הייתה רקדנית, אך לאחר פציעה בגב עזבה את התחום. או לנד מתגוררת בברוקלין החל מינואר 2010.
אלבומה הראשונה של או לנד, "פאונה", יצא ב-10 בנובמבר 2008. אלבומה השני, "או לנד", יצא ב-14 במרץ 2011 וכלל להיטים כגון "Sun of a Gun" ו"White Nights".
שיחקה בסרט הקולנוע "הגאולה".
אביעזר וולפסון

| --- | --- |

 לידה:  8 ביוני 1938 ט' בסיון ה'תרצ"ח לונדון, הממלכה המאוחדת 
 פטירה:  20 באוקטובר 2024  (בגיל 86) י"ט בתשרי ה'תשפ"ה ירושלים, ישראל 
 שם מלא:  אביעזר שמעון יוסף וולפסון
 מקום קבורה:  הר המנוחות, ירושלים
 השכלה:  ישיבת באר יעקב 
 מקום מגורים:  ישראל ישראל
 מקום פעילות:  ירושלים, רוסיה
 תקופת הפעילות:  ? – 20 באוקטובר 2024 
 תחומי עיסוק:  רב
 צאצאים:  הרב דניאל וולפסון
 
אביעזר שמעון יוסף וולפסון (8 ביוני 1938 – 20 באוקטובר 2024) היה רב מלחין ומחזיר בתשובה בריטי-ישראלי.
ביוגרפיה

אביעזר וולפסון נולד בלונדון בשנת 1938 לשמואל זאב, אחיו של הנגיד הידוע יצחק וולפסון, ולפייגא לבית משפחת וולף. משפחת וולפסון נחשבת עד היום למשפחת אצולה בריטית יהודית, שבין צאצאיה נמנים כמה מן הדמויות היהודיות החשובות בלונדון.
בזמן לימודיו בקולג' פגש את רבה של גייטסהד הרב בצלאל ראקוב, ששכנע אותו ללמוד בישיבה. לאחר מספר שנים בישיבת עץ חיים שבשוויץ, עלה לארץ ישראל על מנת ללמוד בישיבת באר יעקב, שם היה מקורבם של משגיח הישיבה הרב שלמה וולבה וראש הישיבה הרב משה שמואל שפירא. הרב וולבה קירב אותו מאוד ולמד איתו בחברותא, ואף ביקש ממנו למסור שיעור לבעלי הבתים בבאר יעקב.
לאחר לימודיו בישיבה, נישא לחנה לבית רינגר, והשתקע בבני ברק ולאחר מכן בהרצליה ובסביון. בהמשך עבר לגור בשכונת שערי חסד בירושלים, שם התגורר עד לפטירתו.
במהלך חייו הרביץ תורה ברבים ועסק בקירוב רחוקים. פעל במעברות תל-ים של יוצאי מרוקו ליד הרצליה, הקים בית כנסת בבית מגוריו בסביון ופעל רבות לקירוב בני הנוער במקום. בתחילת שנות השמונים החל להגיע לברית המועצות לשעבר, תוך סיכון עצמי, כדי למסור בסתר שיעורי יהדות ולספק תשמישי קדושה ליהודים מסורבי העלייה במדינות ברית המועצות. לאחר נפילת ברית המועצות, סייע רבות להפחת רוח היהדות ברחבי רוסיה, ואף מסר בקביעות שיעורים בישיבת תורת חיים במוסקבה.
הרב וולפסון נודע כפילנתרופ שתרם רבות למוסדות תורניים ולישיבות. במשך שנים תמך בישיבתו של בנו הרב דניאל וולפסון, ישיבת "נתיבות חכמה".
הרב וולפסון נפטר בי"ט בתשרי תשפ"ה, ונקבר בהר המנוחות בירושלים.
לאחר פטירתו הנציחו בניו את שמו בשם הישיבה שבראשות בנו הרב דניאל וולפסון, ישיבת "נתיבות חכמה", לשם "נתיבות אביעזר-וולפסון".
לחניו

בצעירותו הלחין הרב אביעזר וולפסון לחנים רבים. הנודע שבלחניו הוא לחן "מה אשיב" המושר בבתי כנסת רבים בעת קריאת ההלל, שהלחין לזכר גיסו בנימין רינגר שנהרג בתאונת דרכים בגיל צעיר. הלחן בוצע על ידי לייבלה השל ומרדכי בן-דוד.
בשנת 2019 התכנסו צאצאיו לביצוע מחודש של לחניו, והם יצאו לאור באלבום שנקרא "הניגונים של אבא".
צאצאיו

לרב וולפסון ששה בנים ובת. בין בניו נמנה הרב דניאל וולפסון, ראש ישיבת נתיבות חכמה בירושלים.
הערות שוליים

↑  מאמר לזכר הגר"ב ראקוב מאת בנו הגר"א ראקוב
↑  משה ויסברג, המלחין של 'מה אשיב': רבי אביעזר שמעון יוסף וולפסון זצ"ל, באתר בחדרי חרדים, 20 באוקטובר 2024
↑  בטאון תנועת צעירי אגודת ישראל, משלחת מארה"ב ערכה סיור בכמה ממוקדי בפעולה של "ועד ההצלה" ברוסיה, דגלנו, שעח, באתר אוצר החכמה
↑  נתנאל לייפר, ‏המלחין הידוע הרב אביעזר וולפסון הלך לעולמו, באתר כיכר השבת, 20 באוקטובר 2024
↑  שינוי השם# ישיבת וולפסון - נתיבות חכמה מחליפה את שמה לנתיבות אביעזר על שם אבי ראש הישיבה שיבלחט״א - הגיזרה, באתר hagizra.com
↑  לייבל'ה השל, מה אשיב לה' – אלבום, באתר הספריה הלאומית
↑  נתנאל לייפר, נכדי המלחין התאספו לשיר אלבום משיריו, באתר כיכר השבת, ‏כ"א באדר א' תשע"ט 26.02.19
| --- | --- |
בקרת זהויות :  NLI: 987007510083405171  VIAF: 308280685   WorldCat (עם VIAF): 308280685
Wild Belle

| --- | --- |

Wild Belle מופיעים בפסטיבל המוזיקה Treasure Island ב-2012
 מקום הקמה:  שיקגו 
 מוקד פעילות:  שיקגו, אילינוי, ארצות הברית
 תקופת הפעילות:  מ-2012
 סוגה:  פופ פסיכדלי, סקא, רגאיי, פאנק, רוק, ג'אז
 חברת תקליטים:  קולומביה רקורדס
 http://www.wildbelle.com/
 חברים
 אליוט ברגמן נטלי ברגמן
 
Wild Belle, היא להקה אמריקאית, המורכבת מהאחים אליוט ונטלי ברגמן, שגדלו באזור שיקגו. הם הופיעו בתוכנית הטלוויזיה Conan ב-26 בנובמבר,2012. אלבום הבכורה שלהם, Isles, שוחרר על ידי קולומביה רקורדס ב-12 במרץ 2013. שלושה שירים שוחררו מתוך האלבום: "Keep You" שוחרר בחודש פברואר, "Backslider", ו-"It's Too Late". שירם "Shine" שימש בפסקול של הסרט The Way, Way Back מ-2013 ובסדרה האנטומיה של גריי בעונה 9, פרק 13. השיר "Keep You" מנוגן בסרט "Pitch Perfect". ב-2015 Wild Belle עבדו עם דיפלו ו-DJEMBA על כתיבת "Be Together", הרצועה הראשונה באלבומו השלישי של Major Lazer שנקרא ""Peace Is The Mission. השיר מדבר על מערכות יחסים אפשריות אך לא סבירות. הווידאוקליפ של השיר "Be Together" מתאר אלמנה בלווית בן זוגה, עם פלשבקים לחייו עד יום מותו בתאונת אופנוע.
רקע

אליוט ונטלי ברגמן הם שניים מתוך ארבעה ילדים להורים מוזיקאים, אלו גידלו אותם בבית מלא במוזיקה. אליוט, האח הגדול, הוא רב-נגן שלמד באוניברסיטת מישיגן שם הקים להקת קצב-אפריקני בשם Nomo. אחותו הצעירה, נטלי, התחילה להופיע עם Nomo בגיל שש-עשרה, שם ניגנה בתוף מרים ושרה קולות רקע.
שיתוף הפעולה קרה כמעט במקרה. אליוט ברגמן ולהקתו, Nomo, בילו את הקיץ בבניה והקלטה של קלימבות חשמליות בברוקלין, כאשר שון לי, חבר בחברת הקליטים, מפיק ורב-נגן, ביקש מאליוט לשלוח לו שיר מהאלבום החדש שלו המנוגן בקלימבה. לי, שנמצא בלונדון, הוסיף קולות תופי פאנקי, בס ומעט תופי פלדה, ושלח אותו בחזרה ברגמן. כאשר נטלי, אחותו של ברגמן, שמעה את הקטע האינסטרומנטלי המיועד לאלבומו של שון, היא החליטה שהיא חייבת להוסיף לו שירה. היא נשארה ערה כל הלילה לכתוב את השיר, והקליטה את השירה בתוך ב-GarageBand. התוצאה הייתה שיר שמח ומלא גרוב שנקרא "Upside Down", והפך לקטע השירה הראשון של להקת Nomo.
אליוט ונטלי החליטו לצאת לפרויקט משלהם ובחרו לו את השם, Wild Belle.
קריירה > 2013: Isles

אלבום הבכורה שלהם, שנקרא Isles, שוחרר ב-12 במרץ 2013. שמו ניתן לו כיוון שכל שיר באלבום "מייצג אי בפני עצמו", הצבוע בהשפעות מסגנונות המוזיקה רגאיי, נשמה וג'אז.
קריירה > 2015–היום: Dreamland

ב-2 באוגוסט 2015 במהלך ריאיון עם תחנת הרדיו WXRT, הודיעו האחים כי אלבום האולפן השני שלהם יקרא Dreamland. האלבום שוחרר ב-15 באפריל 2016.
הסינגל המוביל מן האלבום, "Giving Up on You" שוחרר ב-16 בספטמבר 2015.
דיסקוגרפיה > אלבומי אולפן

Isles (2013)
Dreamland (2016)
Everybody One Of A Kind (2019)
הערות שוליים

1 2  Roffman, Michael (27 בנובמבר 2012). "Video: Wild Belle on Conan". Consequence of Sound. נבדק ב-7 בדצמבר 2012. {{cite web}}:  (עזרה)
1 2  "Wild Belle Salute First Love in 'Keep You' - Premiere". Rolling Stone. 13 בנובמבר 2012. נבדק ב-7 בדצמבר 2012. {{cite web}}:  (עזרה)
↑  "Wild Belle - 'Upside Down'".
1 2  "Wild Belle - 'Isles'". NME. נבדק ב-12 במרץ 2013. {{cite web}}:  (עזרה)
↑  "Wild Belle Announces New Album Title, Impromptu Adding Members To Their Band, and What It's Like Growing Up In a Musical Family". WXRT. CBS Local. 2 באוגוסט 2015. אורכב מ-המקור ב-2016-02-21. נבדק ב-27 בספטמבר 2015. {{cite web}}:  (עזרה)
↑  "New Album Coming Soon". 27 בינואר 2016. אורכב מ-המקור ב-2018-07-19. נבדק ב-4 בפברואר 2016. {{cite web}}:  (עזרה)
↑  "Giving Up on You - Single by Wild Belle on iTunes". iTunes Store. Apple Inc. נבדק ב-27 בספטמבר 2015. {{cite web}}:  (עזרה)
| --- | --- |
בקרת זהויות :  ISNI: 0000 0004 6930 3974  LCCN: no2013046075  MusicBrainz: 0da6296c-a562-4d06-85d2-5e2740885d07  VIAF: 300171821   WorldCat (עם VIAF): 300171821
אופיאנוס מאפאמיאה

אוֹפּיאנוס (ביוונית עתיקה: Ὀππιανός; בלטינית: Oppianus; תחילת המאה ה-3 לספירה), המכונה אופיאנוס מאפאמיאה, או מפלה או מסוריה, היה משורר יווני-רומי בתקופת שלטונו של קיסר רומא קרקלה. יצירתו מיוחסת לעיתים קרובות למשורר המפורסם יותר והמוקדם יותר אופיאנוס מקוריקוס (אנ') בקיליקיה (כיום בדרום טורקיה) וייתכן כי שמו האמיתי לא היה אופיאנוס, אולם הוא נעשה ידוע בשם זה כתוצאה מהבלבול בין שני המשוררים.
כיום מיוחס לאופיאנוס מאפאמיאה החיבור ששרד "קינגטיקה" (Κυνηγετικά), שהקדשתו לקיסר קרקלה ממקם אותו לאחר שנת 211 לספירה. הוא כולל כ-2150 שורות ומחולק לארבעה ספרים, שהאחרון שבהם נראה לא שלם. המחבר הכיר את החיבור המוקדם יותר של אופיאנוס, "הליאוטיקה", וייתכן שהתכוון ששירו יהווה לו תוספת. סגנונו וערכו הפואטי הוא לרוב דל יותר, אך עם זאת, הוא גם מציג את היכרותו המשמעותית עם הנושא.
הערות שוליים

↑  הגיית השם ביוונית: אוֹפּיאנוֹס, במלרע (ההטעמה בהברה האחרונה).
| --- | --- |
בקרת זהויות :  NLI: 987012183177105171  PLWABN: 9810621891705606  BNE: XX4981099  GND: 118736477  ICCU: RMLV019121  ISNI: 0000 0000 9482 6743  LCCN: n2003032893  NTA: 069343403  SELIBR: 271778  SUDOC: 033688206  VcBA: 495/44828  VIAF: 100036127   WorldCat (עם VIAF): 100036127